ΠΡΑΞΗ για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών - Πρωτόκολλο αριθ. 18 - για το καθεστώς εισαγωγών αυτοκινήτων οχημάτων προελεύσεως άλλων κρατών μελών στην Πορτογαλία

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Αρθρο 1

Το καθεστώς που ορίζεται στα ακόλουθα άρθρα εφαρμόζεται για τη συναρμολόγηση και την εισαγωγή αυτοκινήτων οχημάτων κάθε τύπου κινητήρα, για τη μεταφορά προσώπων ή εμπορευμάτων.

Αρθρο 2

1. Από την 1η Ιανουαρίου 1986, η Πορτογαλική Δημοκρατία ανοίγει κάθε χρόνο τις εισαγωγικές ποσοστώσεις που αναφέρονται στο παράρτημα Α για τα συναρμολογημένα αυτοκίνητα οχήματα, κατωτέρω ονομαζόμενα «CBU», καταγωγής των άλλων κρατών μελών, μεικτού βάρους κατώτερου των 3 500 kg.

2. Το Συμβούλιο, με ειδική πλειοψηφία μετά από πρόταση της Επιτροπής, μπορεί να τροποποιήσει τον πίνακα του παραρτήματος Α.

3. Από την 1η Ιανουαρίου 1986, η Πορτογαλική Δημοκρατία ανοίγει κάθε χρόνο εισαγωγική ποσόστωση για τα αυτοκίνητα οχήματα CBU, καταγωγής των άλλων κρατών μελών, μεικτού βάρους κατώτερου των 3 500 kg πλην των αναφερομένων στον πίνακα του παραρτήματος Α, σύμφωνα με τον εξής τρόπο:

>ΘΕΣΗ ΠΙΝΑΚΑ>

Στο εσωτερικό της ποσόστωσης αυτής, καμία μάρκα αυτοκινήτου δεν μπορεί να καταλάβει περισσότερο από το ένα τέταρτο της καθορισμένης ποσότητας.

Κάθε μάρκα διατηρεί το δικαίωμα να ζητήσει να της χορηγηθεί ένα ελάχιστο μερίδιο 20 μονάδων.

Αρθρο 3

Από την 1η Ιανουαρίου 1986, η Πορτογαλική Δημοκρατία ανοίγει κάθε χρόνο εισαγωγικές ποσοστώσεις για τα αυτοκίνητα οχήματα CBU, καταγωγής άλλων κρατών μελών, βάρους ανώτερου των 3 500 kg, σύμφωνα με τον εξής τρόπο:

>ΘΕΣΗ ΠΙΝΑΚΑ>

Αρθρο 4

1. Από την 1η Ιανουαρίου 1986, η Πορτογαλική Δημοκρατία ανοίγει, για τα μη συναρμολογημένα αυτοκίνητα οχήματα, ονομαζόμενα κατωτέρω «CKD», μεικτού βάρους κατώτερου των 2 000 kg για τη μεταφορά προσώπων, ένα μερίδιο για κάθε κοινοτική μάρκα αυτοκινήτου, στην αρχή κάθε χρόνου, με αναφορά στα μερίδια βάσεως που χορηγήθηκαν το 1985 και παρατίθενται στο παράρτημα Β.

2. Τα μερίδια ανά κοινοτική μάρκα αυτοκινήτου αναθεωρούνται κάθε χρόνο. Προς το σκοπό αυτό, υπόκεινται σε διορθωτικό συντελεστή προκειμένου να αντισταθμίζεται η αύξηση των τιμών στην Πορτογαλία και η εξέλιξη των τιμών κατασκευής των αυτοκινήτων οχημάτων CKD.

Το άθροισμα όλων των μεριδίων κατά μάρκα (κοινοτική και μη κοινοτική) ορίζεται στο ισοδύναμο των 41 500 αυτοκινήτων οχημάτων για το 1986 και 44 000 αυτοκινήτων οχημάτων για το 1987, σε σταθερές τιμές σε εσκούδος.

3. Τα ετήσια μερίδια κατά μάρτα, καθώς και όλα τα σχετικά εκτιμητικά στοιχεία, ανακοινώνονται στην Επιτροπή πριν από την 15η Φεβρουαρίου κάθε χρόνου.

4. Η χρησιμοποίηση των μεριδίων κατά μάρκα που χορηγούνται δυνάμει των μεριδίων βάσεως είναι ελεύθερη μέχρι ποσοστού 90% το 1986, 93% το 1987. Η χρησιμοποίηση του υπολοίπου των μεριδίων κατά μάρκα υπόκειται στην εξαγωγή αυτοκινήτων οχημάτων ή μερών τους, με βάση την προστιθέμενη αξία στην Πορτογαλία των εξαγωγών αυτών.

Αρθρο 5

1. Για τους εξαγωγείς που έχουν ήδη χρησιμοποιήσει στην ολότητά τους τα μερίδια βάσεως κατ’ εφαρμογή του άρθρου 4, χορηγούνται, κατά τη διάρκεια του έτους, πρόσθετα μερίδια CKD, σε συνάρτηση με την προστιθέμενη αξία στην Πορτογαλία των εξαγομένων αυτοκινήτων οχημάτων ή μερών αυτοκινήτων οχημάτων.

Η χορήγηση πρόσθετων μεριδίων πραγματοποιείται με βάση τους συντελεστές που αναφέρονται στο παράρτημα Γ.

2. Το Συμβούλιο μπορεί να καθορίσει αργότερα, με ειδική πλειοψηφία και μετά από πρόταση της Επιτροπής, αν παραστεί ανάγκη, ένα ανώτατο όριο για κάθε μάρκα ίσο προς ένα ποσοστό του αθροίσματος, των μεριδίων βάσεως που χορηγήθηκαν σε όλες τις μάρκες.

Αρθρο 6

Τα μερίδια που ορίζονται στα άρθρα 4 και 5 μπορούν να χρησιμοποιηθούν για την εισαγωγή αυτοκινήτων οχημάτων, είτε CKD είτε CBU.

ΠΑΡΑΡΤΗΜΑ Α

Πίνακας των εισαγωγικών ποσοστώσεων που αναφέρονται στο άρθρο 2 παράγραφος 1

>ΘΕΣΗ ΠΙΝΑΚΑ>

ΠΑΡΑΡΤΗΜΑ Β

Μερίδια βάσεως κατά μάρκα χορηγούμενα το 1985, τα οποία αναφέρονται στο άρθρο 4 παράγραφος 1

>ΘΕΣΗ ΠΙΝΑΚΑ>

ΠΑΡΑΡΤΗΜΑ Γ

Στάθμιση των συντελεστών κατά την εξαγωγή που αναφέρονται στο άρθρο 5 παράγραφος 1

>ΘΕΣΗ ΠΙΝΑΚΑ>